text: Mere post til Fredericia 
  10 december 2014 kl. 09.55
  [size=2]Med udgangen af 2016 flytter al brevsortering fra [/size]Ø[size=2]stjyllands Postcenter i [/size]Å[size=2]rhus til Sydjyllands Postcenter i Fredericia.[/size]
  Det bekræfter Post Danmarks produktionsdirektør, Jesper Bremholm, overfor Fredericia Dagblad.
  Han vil ikke på nuværende tidspunkt sige noget om eventuelle afskedigelser i Århus eller nye ansættelser i Fredericia.
  Det er dog Post Danmarks plan at tilbyde så mange som muligt fra Østjyllands Postcenter ny ansættelse på Sydjyllands Postcenter eller på det ene af de fire nye pakkecentre.
  Post Danmarks pakkecenter i Taulov oplever så stor fremgang, at det sammen med søstercentret i Brøndby må have fire nye søskende ultimo 2017. De kommer til at ligge i Århus, Aalborg, Herning og Ringsted.
  Beslutningerne er taget efter et bestyrelsesmøde 8. december.
  